2026-2027 оқу жылы

       	Осы әдістемелік материал Қазақстан Республикасының қолданыстағы нормативтік-құқықтық актілеріне сәйкес әзірленді.
Әдістемелік материалды әзірлеу барысында төмендегі нормативтік-құқықтық құжаттар басшылыққа алынды: 
1. Қазақстан Республикасы Оқу-ағарту министрінің 2025 жылғы 29 сәуірдегі №92 бұйрығы «Білім беру ұйымдарындағы психологиялық-педагогикалық қолдау қызметінің жұмыс істеу қағидаларын бекіту туралы», Қазақстан Республикасы Оқу-ағарту министрінің 2026 жылғы 29 мамырдағы №144-НҚ бұйрығымен енгізілген өзгерістер мен толықтыруларды ескере отырып. Аталған №144-НҚ бұйрығымен психологиялық-педагогикалық қолдау қызметінің қағидалары жаңа редакцияда бекітілді. https://adilet.zan.kz/kaz/docs/V2600038856#z6 
2. Қазақстан Республикасы Оқу-ағарту министрінің 2022 жылғы 21 желтоқсандағы №506 бұйрығы «Баланы жәбірлеудің (буллингтің) профилактикасы қағидаларын бекіту туралы», қолданыстағы өзгерістері мен толықтыруларымен. https://adilet.zan.kz/kaz/docs/V2200031180 
3. Қазақстан Республикасы Үкіметінің 2026 жылғы 31 қаңтардағы №56 қаулысымен бекітілген 2026–2030 жылдарға арналған «Қазақстан балалары» тұжырымдамасын іске асыру жөніндегі шаралар, балалардың қауіпсіздігін, психологиялық-педагогикалық қолдауын және олардың құқықтары мен әл-ауқатын қамтамасыз ету бағыттарын ескере отырып. https://adilet.zan.kz/kaz/docs/P2600000056 
4. «Суицидтік мінез-құлық белгілері бар кәмелетке толмағандарды анықтаудың және олармен әрі қарай жұмыс істеудің бірыңғай алгоритмін, сондай-ақ суицидке әрекет жасаған балаға көмек көрсету бойынша мемлекеттік органдардың іс-қимыл алгоритмін бекіту туралы» Қазақстан Республикасы Денсаулық сақтау министрінің 2024 жылғы 2 шілдедегі № 419 және Қазақстан Республикасы Оқу-ағарту министрінің міндетін атқарушының 2024 жылғы 4 шілдедегі № 170 бірлескен бұйрығына өзгерістер мен толықтырулар енгізу туралы» бірлескен бұйрық
5. Қазақстан Республикасы Оқу-ағарту министрлігі Ы. Алтынсарин атындағы Ұлттық білім академиясы «2026–2027 оқу жылында Қазақстан Республикасының жалпы білім беретін мектептерінде білім беру процесін ұйымдастырудың ерекшеліктері туралы» ӘДІСТЕМЕЛІК НҰСҚАУ ХАТ https://uba.edu.kz/storage/app/media/01.08.26/imp-3108-kaz.pdf 
6.Психологиялық қызмет туралы Қазақстан Республикасының Заңы 2026 жылғы 2 шiлдедегi № 332-VIII ҚРЗ  https://adilet.zan.kz/kaz/docs/Z2600000332 
7.Білім беру ұйымдарында психологиялық педагогикалық сүйемелдеуге біртұтас тәсілдерді енгізу бойынша әдістемелік ұсынымдар   https://orken-instituty.kz/kz/metodicheskie-rekomendacii-2026 
Әдістемелік материалда көрсетілген талаптар мен ұсынымдар білім беру ұйымдарындағы психологиялық-педагогикалық қолдау қызметінің қазіргі қолданыстағы нормативтік талаптарына сәйкес қолданылуы тиіс.


ПСИХОЛОГИЯЛЫҚ ҚЫЗМЕТТІҢ МАҚСАТЫ МЕН МІНДЕТТЕРІ
Мақсаты
Білім алушыларды табысты оқыту, дамыту, әлеуметтендіру және кәсіби білім беру траекториясын саналы таңдауды қалыптастыру үшін психологиялық-педагогикалық және әлеуметтік жағдайлар жасау. Психологиялық тұрғыдан қауіпсіз білім беру ортасын қалыптастыру.
Міндеттері
1. Білім алушылардың психологиялық-педагогикалық даму жағдайын зерделеу, негізгі проблемаларын және олардың туындау себептерін анықтау.
2. Білім алушылардың психологиялық-педагогикалық мәртебесі мен даму динамикасына мониторинг жүргізу.
3. Білім алушылардың жеке ерекшеліктері мен ерекше білім беру қажеттіліктерін ескере отырып, оқу қызметін дараландыруға жәрдемдесу.
4. Білім алушылардың әлеуметтік бейімделуіне, психологиялық қауіпсіздігіне және эмоционалдық әл-ауқатына қолдау көрсету.
5. Деструктивті мінез-құлықтың алдын алу және білім алушылардың қиындықтарын жеңуге бағытталған түзету-дамыту жұмыстарын ұйымдастыру.
6. Білім алушылардың өзін-өзі дамыту, өзін-өзі жетілдіру, өзіне сенімділік және шешім қабылдау дағдыларын қалыптастыруға жәрдемдесу.
7. Білім беру процесіне қатысушылар арасында өзара көмек, эмпатия, жауапкершілік және тиімді әлеуметтік қарым-қатынас дағдыларын қалыптастыру.
8. Педагогтер мен білім беру ұйымының басқа да мамандарының психологиялық-педагогикалық және әлеуметтік қолдау бағытындағы командалық өзара іс-қимылын қамтамасыз ету.
9. Білім беру ұйымының әкімшілігімен, педагогтерімен, ата-аналармен және қажет болған жағдайда білім беру, денсаулық сақтау және әлеуметтік қорғау саласындағы мүдделі ұйымдармен өзара іс-қимыл жасау.

    2026–2027 оқу жылына арналған педагог-психологтің жылдық жұмыс жоспары білім беру ұйымдарындағы психологиялық-педагогикалық қолдау қызметінің жұмысын ұйымдастыруға қойылатын нормативтік талаптарға сәйкес әзірленіп, мектеп-лицей директоры мен бекітілді.
Жылдық жұмыс жоспары білім алушылардың психологиялық әл-ауқатын сақтау, олардың оқу-тәрбие үдерісіне бейімделуін қамтамасыз ету, жеке тұлғалық және эмоционалдық дамуын қолдау, қиындықтардың алдын алу, сондай-ақ білім алушыларға, ата-аналарға және педагогтерге психологиялық-педагогикалық қолдау көрсету бағыттарын қамтиды.
2026–2027 оқу жылы барысында педагог-психологтің жұмысы бекітілген жылдық жоспарға сәйкес жүйелі түрде жүзеге асырылады. Жоспардағы іс-шаралар диагностикалық, консультациялық, дамытушылық (түзету), психологиялық-педагогикалық ағарту және ұйымдастыру-әдістемелік бағыттар бойынша жүргізіледі.
Жұмыс барысында білім алушылардың жеке ерекшеліктері, жас ерекшеліктері, білім беру қажеттіліктері және психологиялық-педагогикалық қолдауға деген сұраныстары ескеріледі. Қажет болған жағдайда жүргізілген жұмыстардың нәтижесіне қарай жоспарланған іс-шараларға тиісті толықтырулар мен нақтылаулар енгізіледі.

Педагог-психолог өз қызметін Қазақстан Республикасының қолданыстағы нормативтік-құқықтық актілеріне, білім беру ұйымдарындағы психологиялық-педагогикалық қолдау қызметінің жұмысын реттейтін талаптарға және мектептің бекітілген жылдық жоспарына сәйкес жүзеге асырады.

2026–2027 оқу жылында педагог-психологтің психологиялық-педагогикалық қолдау жұмысы бекітілген жылдық жоспар негізінде жүйелі, мақсатты және сабақтастық қағидаттары бойынша жүзеге асырылады.

2026–2027 оқу жылының басында білім алушылардың ата-аналарымен (заңды өкілдерімен) мектептегі психологиялық-педагогикалық қолдау қызметінің жұмысы бойынша ақпараттық-түсіндіру жұмыстары жүргізілді.

Жүргізілген түсіндіру жұмысының барысында ата-аналарға мектеп педагог-психологінің 2026–2027 оқу жылына арналған жылдық жұмыс жоспары, оның негізгі мақсаттары мен міндеттері, сондай-ақ психологиялық-педагогикалық қолдау жұмысының негізгі бағыттары таныстырылды.

Ата-аналарға педагог-психологтің оқу жылы барысында атқаратын жұмыстары туралы толық ақпарат берілді. Атап айтқанда, білім алушылардың әлеуметтік-психологиялық бейімделуін зерделеу, психологиялық диагностика жүргізу, жеке және топтық консультациялар ұйымдастыру, дамытушылық және түзету жұмыстары, психологиялық ағарту және алдын алу іс-шаралары, сондай-ақ білім алушылардың психологиялық әл-ауқатын қолдауға бағытталған жұмыстар түсіндірілді.

Сонымен қатар ата-аналарға педагог-психологтің қызметін ұйымдастырудың нормативтік-құқықтық негіздері туралы ақпарат берілді. Психологиялық-педагогикалық қолдау қызметінің жұмысы Қазақстан Республикасының қолданыстағы нормативтік-құқықтық актілеріне, оның ішінде Қазақстан Республикасы Оқу-ағарту министрінің 2025 жылғы 29 сәуірдегі №92 бұйрығына және оған енгізілген өзгерістер мен толықтыруларға сәйкес жүзеге асырылатыны түсіндірілді.

Ата-аналарға психологиялық-педагогикалық қолдау көрсету барысында баланың жеке ерекшеліктерін, жас ерекшеліктерін, білім беру қажеттіліктерін және психологиялық жағдайын ескеру қағидаттары түсіндірілді.
Қолданыстағы талаптарға сәйкес, білім алушылармен педагог-психологтің психологиялық диагностика, консультация және тренингтік жұмыстарын жүргізуге байланысты ата-аналардың (заңды өкілдердің) жазбаша келісімін алу қажеттілігі туралы түсіндіру жүргізілді.
Осыған байланысты білім алушылардың ата-аналарына (заңды өкілдеріне) педагог-психологпен психологиялық-педагогикалық бағытта жұмыс жүргізуге арналған келісім парақтары таратылып, олардың толтырылуы қамтамасыз етілді. Жиналған келісім парақтары педагог-психологтің жұмыс құжаттамасына енгізіліп, белгіленген тәртіппен сақтауға алынды.

Ата-аналарға психологиялық көмекке жүгіну тәртібі, педагог-психологпен жеке консультация алу мүмкіндігі, баланың психологиялық жағдайына қатысты мәселелер туындаған жағдайда маманға уақытылы хабарласудың маңыздылығы түсіндірілді.

2026–2027 оқу жылы барысында ата-аналармен ақпараттық-түсіндіру, психологиялық ағарту және консультациялық жұмыстар педагог-психологтің бекітілген жылдық жұмыс жоспарына сәйкес жүйелі түрде жүзеге асырылатын болады.

